Makhatsjkala

Makhatsjkala (russisk: Махачкала́) er hovedstad (siden 1922) i den russiske republikken Dagestan, og ligger i luftlinje ca 1.600 km sør for Moskva - 1.807 kmGoogle maps: Makhatjkala-Moskva, lest 20. mars 2017 på landevei. Den ligger ved vestbredden av Kaspihavet, og hadde  572.076 innbyggere i 2010. 

Geografi
Byen ligger på bredden av elvene Tsjerkes-ozen () og Tarnairka (). Fra nordvest til sør krysses byen av kanalen Oktoberrevolusjonen (). I byen ligger innsjøene Vuzovskoje, Ak-Gjol og Grjazevoje.

Byen er oppdelt i tre distrikter: Leninskij, Sovetskij, og Kirovskij.

Makhatsjkala ligger ca. 200 km nord for grensen mellom Russland og Aserbajdsjan. Den nærmeste by er Kaspijsk godt 20 kmGoogle maps: Makhatjkala-Kaspijsk, hentet 20. mars 2017 sørøst for Makhatsjkala.

Historie
Byen ble grunnlagt i 1844 som et russisk fort, og fikk bystatus i 1857. Opprinnelig fikk byen navnet Petrovskoje, etter den russiske tsaren Peter den store som besøkte regionen i 1722. Byen ble omdøpt til Petrovsk-Port i 1857, og i 1921 Makhatsjkala etter den lokale bolsjeviklederen Makhatsj. Byten het i en korterer periode Sjamilkala under Sovjetunionens oppløsningsperiode, til ære for den dagestanske frigjøringskjemperen Sjamil (1797-1871). 

Under andre verdenskrig var i Makhatsjkala krigsfangeleir nr. 379 for tyske krigsfanger.Maschke, Erich (utg.): Zur Geschichte der deutschen Kriegsgefangenen des zweiten Weltkrieges. Verlag Ernst und Werner Gieseking, Bielefeld 1962–1977.

Et jordskjelv gjorde stor skade i mai 1970, og en stor del av den nåværende byen er gjenoppbygd/bygd siden da. 

Siden starten på krigen i Tsjetsjenia har byen vært utsatt for en rekke terrorhandlinger.

Makhatsjkala er en viktig havneby. Rørledninger fører olje fra feltene ved Groznyj og Izberbasj til byens oljeraffinerier. Byen har også romfarts-, skipsbyggings-, næringsmiddel- og tekstilindustri. Under den russiske invasjonen av Ukraina ble den viktigimporthavn for iranske militære droner, som senere ble bragt til utskytningsbaser (Primorsko Akhtarsk, Sesjtsja) nær Ukraina.Financial Times: US publishes new details of Russia-Iran military drone co-operation, lest 2023-06-09Christopher Miller: Kart over transportrutene. Lest 2023-06-10

Referanser

 Eksterne lenker 


Kategori:Byer i Dagestan
Kategori:Bosetninger etablert i 1844